Næstkomandi laugardag , þann 5. apríl , verður haldinn opinn dagur í Fjölbrautaskóla Snæfellinga í Grundarfirði . Þar verður blanda af kennslu og sýningar verða í gangi frá klukkan 10 - 15 . Nemendur munu kynna mörg áhugaverð samfélagsverkefni sem þeir hafa unnið sl. mánuði . Í matsal skólans verður starfrækt kaffihús og þar verða veitingar í boði skólans . Á kaffihúsinu verða uppákomur með tónlist og skemmtiatriðum . Þá fá gestir að taka þátt í skemmtilegum leik , leysa stærðfræðiþrautir og taka próf í tölvum skólans . Hér er um skemmtilega nýbreytni í skólastarfi að ræða og ástæða til að hvetja almenning til að heimsækja skólann og fylgjast með starfi nemenda .